Арадио
Ҭыжәԥҳа еиҭалҳәеит Аҟәа еиҿкаау мышктәи аџьармыкьаҟны аахәаҩ идгалахо атәы
Аахәаҩцәа ақыҭанхамҩатә аалыҵ иахьа ирыдыргалоит аарыхыҩцәа Аҟәа аанҿасырҭа "Гәыма" аҟны. Мышктәи аџьармыкьа шеиҿкаау, уахь инеиуа иаархәар ирылшо атәы арадио Sputnik аефир аҟны еиҭалҳәеит " Guma art station" акультуратә усмҩаԥгатәқәа реиҿкааҩ Шьарида Ҭыжәԥҳа.
Анхаҩы ихазы мацара акәымкәа , уи инахыҳәҳәаны иааирыхуа иҭиуазар, изыфеидоуп . Уи азы иаалыҵ иманшәаланы иахьиҭиша, аҭыԥгьы имазароуп . Аџьармыкьақәа рҿы иҟалалоит ус еиԥш аҭагылазаашьа анрымамгьы аарыхыҩцәа . Аҟәа аанҿасырҭа "Гәыма" аҟны анхацәа иаадрыхыз аахәаҩцәа ирыдыргалартә алшара рзаԥҵоуп иахьа асааҭ 10 инаркны ахәылбыҽха асааҭ хәбанӡа. Ари аамҭазы аус зуа аџьармыкьа аахәаҩ иднагало атәы далацәажәеит арадио Sputnik аефир аҟны " Guma art station" акультуратә усмҩаԥгатәқәа реиҿкааҩ Шьарида Ҭыжәԥҳа.
Шәазыӡырҩы аудио.